정조 2년
戊戌十月二十一日午時。上御熙政堂晝講。禮曹判書。詣臺臺臣。同爲入侍時。同知事鄭光漢。特進官沈頤之。參贊官蔡弘履。侍讀官李鼎揆。檢討官李儒慶。假注書李百亨。記事官李信祜鄭東浚。安春君烿。行副護軍具明謙。禮曹判書金華鎭。持平金憙。以次進伏訖。上讀泰伯篇前受音訖。鼎揆起伏讀下章。自子曰。大哉。堯之爲君也。止子曰。禹吾無間然矣。上又讀新受音訖。鼎揆曰。才難。不其然。孔子旣云。則人才之難。自古爲然。夏商猶未及唐虞。而至周爲盛。故詩曰。文王壽考。遐不作人。方當聖明之世。做得作人之化。以至斯爲盛之美。臣所區區之望也。上曰。下番爲之。儒慶曰。上天無可形容。堯能體之。治化之昭明。煥乎若日月星辰。此無他。體天行道故也。伏願聖上。亦體天行道焉。禹之菲飮食惡衣服卑宮室。此三者。可見薄於己。而致誠於民事及宗廟朝廷之盛德也。此所謂克己之工。而物欲浄盡故也。此等處。人君所當體念者也。上曰。好矣。上曰。同知事特進官爲之。光漢曰。大哉。堯之爲君也。此堯能體天之致。而其本。則不過曰明明德也。且有舜何人。予何人之訓。則皆非高遠難行之事。伏顧聖上之體念焉。上曰。好矣。頤之曰。小臣見識魯莽。無可仰達。而第自衣服飮食之微。以至於巍巍蕩蕩之化。一是皆以堯舜禹爲法者。有非漢唐以下之君。所可擬議。故朱子曰。漢唐之君。終不可合而爲一。伏願聖上。勿以漢唐中主自期。必法堯舜焉。上曰。參贊官爲之。弘履曰。經筵諸人。旣皆陳對。臣無仰達矣。上曰。蕩蕩乎民無能名焉。巍巍乎其有成功云。則蕩蕩。謂堯德之蕩蕩也。巍巍。謂堯功之巍蘶也。然則道德不可曰巍巍。事功不可曰蕩蕩乎。克明峻德。如天難階。則道德亦可曰巍巍。聖人之功。傳于萬世。則事功亦可曰蕩蕩。而唯以巍巍稱其德。蕩蕩稱其功。何哉。鼎揆曰。德無形體。功有著迹。而視蕩於巍。愈無涯際。比巍於蕩。煞有摸捉。則蕩蕩稱德。巍巍稱功者。或爲其各當乎理而然矣。以此觀之。本文蕩蕩下。無能名之無字。巍巍下。有成功之有字。尤可見分排照應之竗矣。雖然。無他證據之文。則牽合强說。還有舛錯之嫌。而蕩蕩巍巍。唯是廣遠高大之意。則雖以此互用於堯之功德。亦似有不相悖矣。上曰。唐虞之比屋可封。則似是人人皆賢。武王當壽考作人之餘。菁莪棫樸之化。蔚然可觀。則人才之盛。亦莫若此時也。周公聖人。固不可以比倫矣。以餘外之人。言之。亂臣十人。可比於有臣五人耶。鼎揆曰。周公聖人也。旣不可輕議。則以外之人。不能比五臣矣。上曰。亂臣只是九人。而竝婦人爲十。婦人。卽武王妃邑姜也。然則舜之時。又有皇英。而有臣五人。皇英不入。亂臣十人。邑姜與焉。何也。鼎揆曰。周時人物。可謂極盛。而亂臣猶未滿十人。至與婦人。則人才之難。有如是矣。舜時則五人之外。尙多賢才。皇英之不入。宜矣。儒慶曰。旣云九人。則周之下於唐虞。可知矣。光漢曰。爲治不在多。雖五人。擇賢用之。可以治矣。上曰。臺臣進前。持平金憙。校理李鼎揆。正言鄭淵淳。副修撰李儒慶進伏啓曰。請亟寢鄭致達妻減死安置之命。夬正王法。以洩神人之憤。上曰。不允。措辭見上又啓曰。請還寢遠竄罪人韓翼謩金吾草記勿施之命。上曰。不允。措辭見上又啓曰。請放歸田里罪人金相福。爲先極邊遠竄。上曰。不允。措辭見上又啓曰。請黑山島定配罪人龜柱。亟加嚴鞫。夬正王法。上曰。不允。措辭見上憙淵淳啓曰。請薪智島定配罪人敬彬。熊川縣定配罪人成運。亟令王府。更爲設鞫得情。上曰。不允。措辭見上又啓曰。請還寢象厚。放歸田里之命。仍施絶島定配。上曰。不允。措辭見上又啓曰。請彦衡養遂獻遂竝令王府設鞫嚴問。上曰。不允。措辭見上又啓曰。請還寢會遂。絶島定配之命。仍令王府設鞫得情。上曰。不允。措辭見上又啓曰。請還寢李觀源。定配之命。更令王府設鞫得情。上曰。不允。措辭見上又啓曰。請遲晩後。物故罪人啓能。亟施拏籍之典。上曰。不允。措辭見上又啓曰。請令王府一依古典。趾賊等凶種之年未滿者。待其稍長。卽施邦刑。俾絶凶逆易種養禍之患。上曰。不允。措辭見上又啓曰。請物故罪人志恒之支屬應坐者。絶島散配。上曰。不允。措辭見上憙啓曰。請大靜縣爲奴罪人金壽賢。依律處斷。上曰。不允。措辭見上又啓曰。請興陽縣爲奴罪人河翼龍。南海縣爲奴罪人金重得。亟令王府設鞫得情。夬正王法。上曰。不允。措辭見上又啓曰。請梁山郡定配罪人錫達。依律處斷。上曰。不允。措辭見上又啓曰。請削黜罪人金漢耆。亟施竄配之典。上曰。不允。措辭見上又啓曰。請海南縣竄配罪人金載順。亟令王府設鞫嚴問。上曰。不允措辭見上又啓曰。請三水府定配罪人洪達洙。亟令王府更加嚴鞫。依律處斷。上曰。不允。措辭見上又啓曰。請長鬐縣遠竄罪人聖中。亟令王府設鞫嚴問。期於得情。夬正王法。上曰。不允。措辭見上又啓曰。請削版罪人有臣宗甲義駿。竝令王府設鞫嚴問。依律處斷。上曰。不允。措辭見上又啓曰。請鍾城府定配罪人趙濟泰。海南縣定配罪人李潤成。更令王府設鞫得情。施以當律。上曰。不允。措辭見上又啓曰。請楸子島定配罪人趙嵎。亟寢酌處之命。仍令王府設鞫得情。夬正王法。上曰。不允。措辭見上又啓曰。請旌義縣減死安置罪人興老。亟寢酌處之命。仍令王府設鞫得情。夬正王法。上曰。不允。措辭見上又啓曰。請薪智島荐棘罪人瑩中。設鞫嚴問。夬施當律。上曰。不允。措辭見上又啓曰。請濟州牧定配罪人後樂。亟令王府更加嚴鞫。期於得情。上曰。不允。措辭見上又啓曰。請慶源府定配罪人鳴遠。依律處斷。上曰。不允。措辭見上又啓曰。請物故罪人德泰支屬應坐者。一一査出。絶島散配。上曰。不允。措辭見上又啓曰。請三水府定配罪人孫效忠。泗川縣定配罪人柳仁培。放逐鄕里罪人李鳳昌沈德一李德成。罪人柳世輝蔡伯周盧聖翊。仍令王府更加嚴鞫。期於得情。上曰。不允。措辭見上又啓曰。請濟州牧爲奴罪人一才。大靜縣爲奴罪人卜男。黑山島爲奴罪人福伊。竝令王府嚴鞫。依律處斷。上曰。不允。措辭見上淵淳啓曰。請大靜縣爲奴罪人金壽賢。更令王府設鞫嚴問。依律處斷。上曰。不允。措辭見上又啓曰。請爲奴罪人河翼龍金重得。亟命王府。設鞫得情。夬正王法。上曰。不允。措辭見上又啓曰。請爲奴罪人河翼龍金重得。亟命王府。設鞫得情。夬正王法。上曰。不允。措辭見上又啓曰。請海南縣定配罪人李弘濟。亟令王府設鞫嚴問。上曰。不允。措辭見上又啓曰。請海南縣竄配罪人金載順。亟令王府設鞫嚴問。上曰。不允。措辭見上又啓曰。請寢竄逐罪人朴宗岳。放釋之命。上曰。不允。措辭見上又啓曰。請遠竄罪人聖中。放逐罪人有臣宗甲義駿等。竝令王府設鞫嚴問。期於得情。夬正王法。上曰。不允。措辭見上又啓曰。請還寢福氷酌處之命。依律處斷。上曰。不允。措辭見上又啓曰。請海美縣定配罪人申光復。更令王府嚴鞫得情。上曰。不允。措辭見上又啓曰。請金甲島爲奴罪人克觀。古今島爲奴罪人克泰。泗川縣定配罪人萬赫。更令王府嚴鞫得情。夬正王法。上曰。不允。措辭見上又啓曰。請定配罪人具翼遠。亟寢酌處之命。仍令王府嚴鞫得情。夬施當律。上曰。不允。措辭見上又啓曰。請減死安置罪人大燮。亟寢酌處之命。仍令王府設鞫得情。夬正王法。上曰。不允。措辭見上又啓曰。請減死罪人弼海。亟寢酌處之命。仍令王府設鞫得情。夬正王法。上曰。不允。措辭見上又啓曰。請放逐鄕里罪人尹得毅。施以屛裔之典。上曰。不允。措辭見上又啓曰。請遠竄罪人安兼濟李宅鎭。亟命王府。竝加嚴鞫。期於得情。依律處斷。上曰。不允措辭見上又啓曰。請恒善支屬。亟命散配。日謙兄弟。竝投絶島。以嚴隄防。上曰。不允。措辭見上又啓曰。請還寢禁庭拔劍罪人朴重根。殺人罪人李彝永。僞印曆書罪人李㖯伊。減死之命。依律處斷。上曰。不允。措辭見上又啓曰。請荐棘罪人瑩中。亟令王府設鞫嚴問。夬施當律。上曰。不允。措辭見上又啓曰。請亟收放逐罪人鄭遠達。珍島郡定配罪人閔百奮。放釋之命。上曰。不允。措辭見上又啓曰。請固城縣投畀罪人李鎭常。巨濟府絶島安置罪人朴宗集。亟令王府拿鞫得情。施以當律。上曰。不允。措辭見上又啓曰。請吳濬根。亟施屛裔之典。上曰。不允。措辭見上又啓曰。請河東府減死定配罪人昌鼎。依律處斷。上曰。不允。措辭見上又啓曰。請濟州牧減死配定罪人範聖依律處斷。上曰。不允。措辭見上又啓曰。請物故罪人德泰支屬之應坐者。一倂詳査。絶島散配。上曰。不允。措辭見上又啓曰。請柒原縣定配罪人志遜。更令王府設鞫嚴問。期於得情。上曰。不允。措辭見上又啓曰。請散配罪人孫景完李德杓鄭德涵趙命禧金德獜。竝令王府更加嚴鞫。依律處斷。上曰。不允。措辭見上又啓曰。請減死定配罪人德秀。亟令王府更加嚴鞫。夬正王法。上曰。不允。措辭見上又啓曰。請削黜罪人鄭履煥。絶島安置。上曰。不允。措辭見上竝出擧條上命經筵先退。上曰。禮判進前。華鎭進伏曰。冬至物膳單子當入之矣。上曰。物種各殿皆同。四時亦皆有之乎。華鎭曰。然矣。上曰。其例不一。卿其錄出以入。可也。華鎭曰。宮園儀。誤字及添入處。皆付籤。御覽後。可以修整矣。上曰。可也。上曰。輪臺官入侍。賤臣承命出去。與輪對官五員偕入。上曰。以次進前。儀賓都事李慶泰進伏。上問職姓名及職掌後。上曰。有所懷爲之。對曰。無所懷。上命退。戶曹佐郞洪義榮進伏。上問職姓名及職掌後。上曰。有所懷爲之。對曰。無所懷。上命退。禮曹正郞李家煥進伏。上問職姓名及職掌後。上曰。有所懷爲之。對曰。無所懷。上命退。兵曹正郞朴祐源進伏。上問職姓名及職掌後。上曰。有所懷爲之。對曰。無所懷。上命退。刑曹佐郞金健修進伏。上問職姓名及職掌。健修所對甚糢糊。擧措亦駭惶。弘履曰。筵席事體。何等嚴重。而刑曹佐郞金健修奏對不實。擧措甚駭。不可無責。而本院請推之外。無他可施之罰。何以爲之乎。上曰。拿處。可也。出擧條上命退。諸臣以此退出。